لهستانین کوسزالین شهرین‌ده "قاچیش اویونو" اؤلومله بیتدی.
۱۵ یاشینا گیرن ۵ گنج قیز دوغوم گونلرین‌ده بیر آرایا گلیب "قاچیش اویونو" اویناماق ایسته‌دی.
اویونا گؤره گنج قیزلار بیر اوتاغا کیلیدله‌ندی و اوتاق‌دان اؤز چابالاری ایله قورتولمالاری طلب اولوندو.
آنجاق کیلید‌لی اوتاق‌دا یانغین چیخدی.
اویون‌چو اولاراق اوتاق‌دا اولان ۵ گنج قیز یانغین‌دا حیاتینی ایتیردی، بیر نفر ده یارالاندی.
یانغین‌سؤن‌دورمه قروپونون یانغینا مداخیله ائتدیگینی بیل‌دیرن یئتکیلیلر، یانغین سؤندورولدوک‌دن سونرا جسدلرین تاپیلدیغینی آچیقلادی.
حادثه سونراسی ایچ ایشلری باخانلیغی، اؤلکه‌ده‌کی سایلاری مینی گئچه‌ن بوتون قاچیش اویونو اوتاقلارینین گوونلیک کنترلوندان گئچیریلمه‌سی تاپشیریغی وئردی.
قاچیش اویونون‌دا، بیر اوتاغا یا دا ائوه کیلیدلنه‌ن شخصلر معین بیر مدت ایچری‌سین‌ده بعضی ایپ‌اوجلاریندان ایستیفاده ائد‌رک چیخیش یوللارینی تاپماغا چالیشیر.
